6. LIIKENNEPOLITIIKKA

1. 31993 R 3118: Neuvoston asetus (ETY) N:o 3118/93, annettu 25 päivänä lokakuuta 1993, edellytyksistä, joilla muut kuin jäsenvaltiosta olevat liikenteenharjoittajat voivat harjoittaa kansallista maanteiden tavaraliikennettä jäsenvaltiossa (EYVL L 279, 12.11.1993, s. 1), sellaisena kuin se on viimeksi muutettuna seuraavalla:

- 32002 R 0484: Euroopan parlamentin ja neuvoston asetus (EY) N:o 484/2002, annettu 1.3.2002 (EYVL L 76, 19.3.2002, s. 1)

a) Poiketen siitä, mitä asetuksen (ETY) N:o 3118/93 1 artiklassa säädetään, ja liittymispäivää seuraavan kolmannen vuoden loppuun saakka Romaniaan sijoittautuneet liikenteenharjoittajat eivät voi harjoittaa kansallista maanteiden tavaraliikennettä muissa jäsenvaltioissa ja muihin jäsenvaltioihin sijoittautuneet liikenteenharjoittajat eivät voi harjoittaa kansallista maanteiden tavaraliikennettä Romaniassa.

b) Ennen liittymispäivää seuraavan kolmannen vuoden loppua jäsenvaltioiden on ilmoitettava komissiolle, pidentävätkö ne tätä ajanjaksoa enintään kahdella vuodella vai soveltavatko ne jatkossa täysimääräisesti asetuksen 1 artiklaa. Jos ilmoitusta ei tehdä, sovelletaan asetuksen 1 artiklaa. Ainoastaan niihin jäsenvaltioihin sijoittautuneet liikenteenharjoittajat, joissa asetuksen 1 artiklaa sovelletaan, voivat harjoittaa kansallista maanteiden tavaraliikennettä niissä muissa jäsenvaltioissa, joissa asetuksen 1 artiklaa myös sovelletaan.

c) Ne jäsenvaltiot, joissa asetuksen 1 artiklaa sovelletaan b kohdan mukaisesti, voivat noudattaa jäljempänä esitettyä menettelyä Romanian liittymispäivää seuraavan viidennen vuoden loppuun asti.

Jos edellisessä alakohdassa tarkoitetun jäsenvaltion kansallisilla markkinoilla tai osassa kyseisiä markkinoita on vakavia häiriöitä tai vaikeutunut tilanne kabotaasiliikenteen vuoksi, kuten merkittävää ylitarjontaa tai useiden maantieliikennettä harjoittavien yritysten taloudelliseen tasapainoon tai selviytymiseen kohdistuvaa uhkaa, kyseisen jäsenvaltion on ilmoitettava asiasta komissiolle ja muille jäsenvaltioille ja annettava niille kaikki tarvittavat tiedot. Kyseisten tietojen perusteella jäsenvaltio voi pyytää komissiota lykkäämään kokonaan tai osittain asetuksen 1 artiklan soveltamista tilanteen palauttamiseksi ennalleen.

Komissio tutkii tilannetta kyseisen jäsenvaltion toimittamien tietojen perusteella ja päättää kuukauden kuluessa pyynnön vastaanottamisesta, ovatko suojatoimenpiteet tarpeen. Sovelletaan asetuksen 7 artiklan 3 kohdan toisessa, kolmannessa ja neljännessä alakohdassa sekä 4, 5 ja 6 kohdassa säädettyä menettelyä.

Ensimmäisessä alakohdassa tarkoitettu jäsenvaltio voi kiireellisissä ja poikkeuksellisissa tapauksissa keskeyttää asetuksen 1 artiklan soveltamisen ja toimittaa asiasta jälkikäteen perustellun ilmoituksen komissiolle.

d) Niin kauan kuin a ja b kohdan nojalla asetuksen 1 artiklaa ei sovelleta, jäsenvaltiot voivat säännellä pääsyä kansalliseen maanteiden tavaraliikenteeseensä vaihtamalla asteittain keskenään kabotaasilupia kahdenvälisten sopimusten perusteella. Tähän voi sisältyä mahdollisuus täydelliseen vapauttamiseen.

e) Sen soveltaminen, mitä a—c kohdassa määrätään, ei saa johtaa kansallisen maanteiden tavaraliikenteen markkinoille pääsyn rajoittamiseen siitä, mikä se on liittymissopimuksen allekirjoittamispäivänä.

2. 31996 L 0053: Neuvoston direktiivi 96/53/EY, annettu 25 päivänä heinäkuuta 1996, tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista (EYVL L 235, 17.9.1996, s. 59), sellaisena kuin se on viimeksi muutettuna seuraavalla:

- 32002 L 0007: Euroopan parlamentin ja neuvoston direktiivi 2002/7/EY, annettu 18.2.2002 (EYVL L 67, 9.3.2002, s. 47)

Poiketen siitä, mitä direktiivin 96/53/EY 3 artiklan 1 kohdassa säädetään, kyseisen direktiivin liitteessä I määriteltyjen luokkien 3.2.1, 3.4.1, 3.4.2 ja 3.5.1 raja-arvojen mukaiset ajoneuvot saavat käyttää 31 päivään joulukuuta 2013 saakka Romanian tieverkon parantamattomia osia vain, jos kyseiset ajoneuvot ovat Romanian akselikuormarajojen mukaisia.

Liittymispäivän jälkeen ei Euroopan yhteisön ja Romanian välisen liikennesopimuksen [11] liitteessä 5 ja yhteisön suuntaviivoista Euroopan laajuisen tieverkon kehittämiseksi 23 päivänä heinäkuuta 1996 tehdyn Euroopan parlamentin ja neuvoston päätöksen N:o 1692/96/EY [12] liitteessä I tarkoitettujen, seuraavassa lueteltujen pääasiallisten kauttakulkuteiden käyttöä direktiivin 96/53/EY vaatimusten mukaisilla ajoneuvoilla tapahtuvassa liikennöinnissä voida rajoittaa millään tavoin:

1. Alba Iulia — Turda — Zalău — Satu Mare — Halmeu (tie E 81)

2. Zalău — Oradea — Borş (tiet 1 H ja E 60)

3. Mărăşeşti — Bacău — Suceava — Siret (tie E 85)

4. Tişiţa — Tecuci — Huşi — Albiţa (tie E 581)

5. Simeria — Haţeg — Rovinari — Craiova — Calafat (tie E 79)

6. Lugoj — Caransebeş — Drobeta — Turnu Severin — Filiaşi — Craiova (tie E 70)

7. Craiova — Alexandria — Bucureşti (tie E 6)

8. Drobeta — Turnu Severin — Calafat (tie 56 A)

9. Bucureşti — Buzău (tiet E 60/E 85)

10. Bucureşti — Giurgiu (tiet E 70/E 85)

11. Braşov — Sibiu (tie E 68)

12. Timişoara — Stamora Moraviţa

Romanian on noudatettava jäljempänä olevassa kartassa esitetyn toissijaisen tieverkkonsa parantamista koskevaa aikatauluaan sellaisena kuin se on esitetty jäljempänä olevassa taulukossa. Kaikkien yhteisön talousarviosta rahoitettavien infrastruktuuri-investointien yhteydessä on varmistuttava siitä, että pääväylät rakennetaan tai parannetaan siten, että ne kykenevät kantamaan 11,5 tonnin kuorman akselia kohden.

Parannustöiden valmistuessa Romanian toissijainen tieverkko on avattava asteittain direktiivin raja‐arvojen mukaisille kansainvälisen liikenteen ajoneuvoille. Lastaamista ja purkamista varten sallitaan koko siirtymäkauden ajan toissijaisen tieverkon parantamattomien tieosuuksien käyttö silloin, kun se on teknisesti mahdollista.

Liittymispäivästä alkaen voidaan direktiivin 96/53/EY raja-arvot täyttäviltä kansainvälisen liikenteen ajoneuvoilta periä väliaikaisia lisämaksuja Romanian toissijaisen tieverkon käytöstä ainoastaan, jos ne ylittävät kansalliset akselikuormarajat. Tällaisilta ajoneuvoilta ei saa periä tällaisia väliaikaisia lisämaksuja Romanian toissijaisen tieverkon käytöstä, jos ne ylittävät kansalliset rajat ajoneuvon mittojen tai kokonaispainon osalta. Lisäksi ilmajousituksella varustetuilta, direktiivin 96/53/EY raja-arvot täyttäviltä kansainvälisen liikenteen ajoneuvoilta perittävien maksujen on oltava vähintään 25 prosenttia alhaisempia.

Väliaikaiset lisämaksut direktiivin raja-arvot täyttäviltä kansainvälisen liikenteen ajoneuvoilta toissijaisen tieverkon parantamattomien osien käytöstä on kannettava syrjimättömällä tavalla. Maksujärjestelmän on oltava avoin ja maksujen maksamisen ei pidä aiheuttaa aiheetonta hallinnollista rasitetta tai viivettä maksajalle. Maksujen maksamisen ei myöskään pidä johtaa akselikuormarajojen järjestelmälliseen tarkastamiseen rajalla. Akselikuormarajojen noudattaminen varmistetaan koko Romanian alueella ketään syrjimättä ja niitä sovelletaan myös Romaniassa rekisteröityihin ajoneuvoihin.

Ilmajousituksella varustamattomilta direktiivin 96/53/EY raja-arvot täyttäviltä ajoneuvoilta perittävät maksut eivät saa ylittää jäljempänä olevassa taulukossa esitettyjen maksujen tasoa (ilmoitettu vuoden 2002 lukuina). Ilmajousituksella varustetuilta direktiivin 96/53/EY raja-arvot täyttäviltä ajoneuvoilta perittävien maksujen on oltava vähintään 25 prosenttia alhaisempia.

Maksujen enimmäistaso (vuoden 2002 lukuina) ilmajousituksella varustamattomien direktiivin 96/53/EY raja-arvot täyttävien ajoneuvojen osalta

Ajoneuvon ilmoitettu yhden akselin kuorma | Lisämaksun määrä yhden kilometrin osalta parantamattoman tien käytöstä (suurin kantavuus 10 tonnia akselia kohden) euroina (vuoden 2002 lukuina) |

10 tonnia akselia kohden — 10,5 tonnia akselia kohden | 0,11 |

10,5 tonnia akselia kohden — 11 tonnia akselia kohden | 0,30 |

11 tonnia akselia kohden — 11,5 tonnia akselia kohden | 0,44 |

Parantamisaikataulu toissijaiselle tieverkolle, joka avataan asteittain direktiivin 96/53/EY raja-arvot täyttäville ajoneuvoille

Aika | 2007 | 2008 | 2009 | 2010 | 2011 | 2012 | 2013 | YHTEENSÄ |

Parannettavat tieosuudet kilometreinä [13] | 3031 | 2825 | 1656 | 1671 | 1518 | 1529 | 1554 | |

Käyttöönotettavat tie-osuudet kilometreinä [14] | 960 | 1674 | 528 | 624 | 504 | 543 | 471 | |

Tietyöt yhteensä (kilometreinä) | 3916 | 5590 | 6118 | 6742 | 7246 | 7789 | 8260 | 8260 |

+++++ TIFF +++++

NATIONAL ROADS REHABILITATION - PROJECTSTO BE COMPLETED BY 2013Stages I-XIIILength = 8 260 kmValue = 6 489,3 Million Euro

3. 31999 L 0062: Euroopan parlamentin ja neuvoston direktiivi 1999/62/EY, annettu 17 päivänä kesäkuuta 1999, verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä (EYVL L 187, 20.7.1999, s. 42), sellaisena kuin se on viimeksi muutettuna seuraavalla:

- 12003 T: asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EUVL L 236, 23.9.2003, s. 33)

Poiketen siitä, mitä direktiivin 1999/62/EY 6 artiklan 1 kohdassa säädetään, direktiivin liitteessä I säädettyjä verojen vähimmäismääriä ei sovelleta yksinomaan Romanian kotimaanliikenteessä käytettäviin ajoneuvoihin 31 päivään joulukuuta 2010 saakka.

Tänä aikana Romaniassa kyseisiin ajoneuvoihin sovellettavien verojen on saavutettava asteittain direktiivin liitteessä I säädetyt verojen vähimmäismäärät seuraavan aikataulun mukaisesti:

- Romanian soveltamien verojen on oltava 1 päivään tammikuuta 2007 mennessä vähintään 60 prosenttia direktiivin liitteessä I säädetyistä vähimmäismääristä;

- Romanian soveltamien verojen on oltava 1 päivään tammikuuta 2009 mennessä vähintään 80 prosenttia direktiivin liitteessä I säädetyistä vähimmäismääristä.

[11] Euroopan yhteisön ja Romanian välinen tavaraliikennettä koskeva maantieliikennesopimus, tehty 28 päivänä kesäkuuta 2001 (EYVL L 142, 31.5.2002, s. 75).

[12] EYVL L 228, 9.9.1996, s. 1, päätös sellaisena kuin se on viimeksi muutettuna päätöksellä N:o 884/2004/EY (EUVL L 167, 30.4.2004, s. 1).

[13] Parannettavat tieosuudet kilometreinä = tieosuudet, joilla tehdään tietöitä viitevuoden aikana. Nämä työt voidaan aloittaa viitevuoden aikana tai ne on voitu aloittaa aiempina vuosina.

[14] Käyttöönotettavat tieosuudet kilometreinä = tieosuudet, joilla tietyöt saatetaan päätökseen tai jotka otetaan käyttöön viitevuoden aikana

--------------------------------------------------